Varšava

thumb|''Warszawa Centralna'', hlavná vlaková stanica

**Varšava** (, , ) je hlavné a najväčšie mesto Poľska. Je významným politickým, kultúrnym a ekonomickým centrom a sídlom vlády Poľskej republiky. Je taktiež hlavným mestom Mazovského vojvodstva.

Leží na rieke Visla v Mazovskom vojvodstve v strednom Poľsku. S odhadovaným počtom obyvateľov vo výške 1,86 milióna v roku 2024 je 6. najľudnatejším mestom Európskej únie a spolu s jeho aglomeráciou počet obyvateľov presahuje 3 milióny. 

Hlavným mestom vtedajšej Poľsko-litovskej únie sa Varšava stala v roku 1596 a tento titul si udržala až do rozdelenia únie v 18. storočí. Po vzniku nezávislého Poľska v roku 1918 bola znova určená za hlavné mesto. Podľahla takmer úplnému zničeniu v roku 1945 vojskami Wehrmachtu a po druhej svetovej vojne bola veľká časť mesta nanovo postavená.

Je známa aj vďaka viacerým medzinárodným dohodám, ktoré tu boli podpísané, ako napríklad Varšavská zmluva alebo Varšavská konvencia.

## Poloha
Nachádza sa na rieke Visla asi 300 km severne od Karpát a približne rovnako ďaleko južne od Baltského mora. Priemerná nadmorná výška je približne 100 m.n.m.

## Dejiny
Prvé osady na území dnešnej Varšavy boli Bródno v 9. a 10. storočí a Jazdów v 12. a 13. storočí. Po tom, ako vojvoda z Płocku, Boleslav II. napadol Jazdów v roku 1281, tu bola založená ďalšia podobná osada s názvom Warszowa. Začiatkom 14. storočia sa stala jedným zo sídiel Mazovského vojvodstva a v roku 1413 sa stala jeho hlavným mestom. V roku 1526 bola Varšava pričlenená k Poľskému kráľovstvu a v roku 1596 sa stala hlavným mestom Poľsko-litovskej únie. Po dobytí Poľska v októbri 1939 sa stala súčasťou Generálneho gouvernementu. Sovietske vojská v auguste 1944 po úspešnej operácii Bagration došli až na predmestie Praga a v meste vypuklo Varšavské povstanie. Povstanie bolo potlačené a ľavobrežná Varšava zrovnaná so zemou.

Názov Warszawa vznikol údajne podľa istého rybára s menom Wars a jeho ženy Sawy.

## Samosprávne členenie

## Doprava
náhľad|Autobus mestskej hromadnej dopravy vo Varšave
[náhľad|Stanica výmenných bicyklov [Veturilo]]

Hoci Varšava bola vážne poškodená počas druhej svetovej vojny a rekonštrukcia v 50. rokoch rozšírila mnoho ulíc, mesto v súčasnosti zápasí s dopravnými ťažkosťami. Verejná doprava je zabezpečená autobusmi, električkami a metrom. Takisto je v prevádzke systém zdieľaných bicyklov Veturilo.

## Vzdelávanie
Varšava patrí medzi najdôležitejšie vzdelávacie strediská v Poľsku. Je domovom štyroch dôležitých univerzít a viac ako 62 menších škôl vyššieho vzdelania. Medzi najdôležitejšie patrí Varšavská univerzita, Varšavská polytechnika, Varšavská ekonomická univerzita, Varšavská poľnohospodárska univerzita a iné.

## Kultúra
Od roku 1833 do druhej svetovej vojny bolo kultúrnym centrom Divadelné námestie.

## Turistické atrakcie
Hoci je Varšava pomerne nové mesto, má mnoho turistických atrakcií. Podobne ako Staré Mesto, dôsledne zrekonštruované po druhej svetovej vojne, má každá mestská časť čo ponúknuť. Medzi najvýznamnejšie pamiatky Starého Mesta patria kráľovský palác, Žigmundov stĺp a barbakán.

## Zaujímavosti
* V Spojených štátoch amerických je desať miest, ktoré majú názov Warsaw
* Existuje dánska heavy metalová skupina s názvom Red Warszawa
* Jedna zo skladieb Davida Bowieho na albume Low sa volá Warszawa
* Jedna zo skladieb speváka menom Joy Divison na albume Substance sa volá Warsaw. Samotná skupina sa predtým tiež volala Warsa

## Vývoj počtu obyvateľov

## Partnerské mestá

## Partnerské mestá bez zmluvného zastúpenia
*Tbilisi, Gruzínsko 2010
*Praha, Česko 
*Bratislava, Slovensko 1991

## Galéria


Obrázok:Warsaw 07-13 img04 Palace Square.jpg|Varšavský kráľovský palác
Obrázok:Warsaw 07-13 img13 View from StAnne Church tower.jpg|Staré Mesto
Obrázok:Warsaw 07-13 img07 Old town.jpg|Staré Mesto
Obrázok:Warsaw 07-13 img24 Old town.jpg|Staré Mesto
Obrázok:Warsaw 07-13 img25 Szaniawski Palace.jpg|Palác




Obrázok:Warsaw 07-13 img11 Library.jpg|Palác
Obrázok:Warsaw 07-13 img27 Visitation Order Church.jpg|Kostol
Obrázok:Warsaw 07-13 img20 View from StAnne Church tower.jpg|Kostol
Obrázok:Plac Niepodległości1.JPG|Pilsudského palác
Obrázok:Ogród Saski2.JPG|Fontány




Obrázok:Downtown_Warsaw.jpg|Centrum mesta 
Obrázok:National_Stadium_Warsaw_aerial_view_2.jpg|Národný štadión



## Panoráma mesta

## Pozri aj
*Bitka o Varšavu
* Varšavská zmluva
* Varšavské metro
* Zoznam najvyšších budov vo Varšave

## Referencie

## Iné projekty

## Externé odkazy
* Oficiálna stránka


Kategória:Hlavné mestá v Európe
Kategória:Mestá v Mazovskom vojvodstve
Kategória:Sídla na Visle
Kategória:Univerzitné mestá v Poľsku